# Talia

|  |  |
| --- | --- |
| **Articul per Ladin Gherdëina** |  |

| Republica Taliana |
| --- |
| *Repubblica Italiana* |
| Bandiera de Republica Taliana  | Blason de Republica Taliana  |
| Bandiera | Blason |
| **InnIl Canto degli Italiani* (Ladin: "La Ciantia di Talians") |
|  |
|  |
| **Inuem ufiziel** | Repubblica Italiana |
|  |
| **Rujeneda ufiziela** | Taliana |
|  |
| **Capitela** |  Roma |
| Geografia |
| **Spersa** | 302 068 km² |
| **Ega** | 1,24 % |
| Demografia |
| **Populazion** | 58 850 717 ab. (2023) |
| **Densità** | 194,8 ab./km² |
| **Cumpëida dla fertilità** | 1,2 (2020) |
| Guviern |
| **Forma de guviern** | Republica parlamentera unitera |
| **Presidënt** | Sergio Mattarella |
| **Prim minister** | Giorgia Meloni |
| Economia |
| **PIB** (numinel) • de ndut • a persona | (2021) $2 114 miliarc $35 927 |
| **PIB** (VPC) • de ndut • a persona | (2020) $2 610 miliarc $44 350 |
| **Munëida** | Euro (€) |
| **CVN** |
22%  |
| Auter |
| **Codesc Internet** | .it |
| **Prefis dl telefon** | +39 |
| **Furnea a** |
man drëta |
| **Codesc ISO 3166** | IT |
|  |
| **Indesc dl Svilup Uman** | 0,895 (scialdi aut) |
|  |
| **Coefizient Gini** | 35,2 (mesan) |
|  |
| 1. L tudësch ie co-ufiziel te Südtirol y tl Friul-Unieja-Giulia; L franzëus ie co-ufiziel te la Val d'Aosta; L sloven ie co-ufiziel te la provinzia de Triest, te la provinzia de Gorizia, y tl Friul-Unieja-Giulia; L ladin ie co-ufiziel te Südtirol, tl Trentin y te autri raions tl nord; L furlan ie co-ufiziel tl Friul-Unieja-Giulia; L sarde ie co-ufiziel te la Sardenia.
 |

La **Talia** (gherdëina y badiot: *Talia*, fascian: *Tèlia*, fodom: *Italia*; talian: *Italia*, [iˈtaːlja] ), ufizielmënter tlameda la **Republica Taliana** (talian: *Repubblica Italiana* [reˈpubblika itaˈljaːna]) ie n paesc dl'Europa meridiunela y n cumëmber dl'Union Europea. Posizioneda tl zënter dl Mer Mediterran, iela ijuleda dal rest dl cuntinënt tres l massif dl'Elpes. Tl 2023 ovela na populazion de 58 850 717 persones sun na spersa de 302 068 km².

L cuntribut dla Talia ala zivilisazion uzidentela ie dastramb grand. La ie stata la cuna dl Empere roman y dla Renasciuda taliana. La Talia ie un di majeri atëures dla entraunides a livel internaziunel, cun si 60 milions de abitanc, fejela pert dla organisations internaziuneles plu imputrantes (Organisation dl Tratat de l Atlantich dl Nord, Union Europea, Grupa di Set).

## Storia

### Renascimënt

 I stac talians tl 1494
Leonardo da Vinci, simbol dl Renascimënt te la Talia.

### Rëni de Talia

Tl 1866 ova la Talia detlarà viera a l'Austria te na lianza cun la Pruscia y ova giatà l Veneto te la vënta. La trupes talianes fova marcedes ite a Roma tl 1870, metan fin a plu de mil ani dl guviern y pudëi dl Papa a Roma. La Talia fova deventeda pert de la lianza tripla cun l Mper Tudësch y l'Austria-Ungaria tl 1882, do na defrënzia de minonghes cun la Franzia n cont de si respetives espansions colonieles.

Nce sce la relazions cun Berlin fova scialdi bones, la lianza cun Viena fova puramënter furmela, n gran pert davia che la Talia ova l nteres de giaté l Trentin y Triest da l'Austria-Ungaria. Chësc ova purtà la Talia a azeté l nvit de la Gran Bretania a se junté ai Aleac de la prima viera mundiela, ajache i ti ova mpermetù plu raions a cost de l'Austria-Ungaria de cie che Viena ti ova mpermetù per si neutralità. La vënta ti ova dat ala Talia na sënta permanënta te la Sozietà de la Nazions.

Tl 1922 fova Benito Mussolini deventà l prim minister de la Talia, scumencian na era dl guviern dl Partit Naziunel Fascist, cunesciuda coche la "*Talia Fascista*". I fascisć talians ova metù su n guviern totaliter y scancelà la oposizion politica y nteletuela, dajan gran suport ala modernisazion economica, valores soziei tradiziunei y se ova muet plu daujin ala dlieja catolica tres i Tratac dl Lateran tl 1929 che ova furmà la Zità dl Vatican coche n stat sovran al post dl Stat de la Dlieja.

Ti ani 1930 ova l guviern fascist scumencià na pulitica fulestiera plu agressiva. Pra chësta tucova na viera contra l'Etiopia, scumenceda dala Eritrea Taliana, che ova purtà a si anescion; cunfrontazions cun la Sozietà de la Nazions che ova purtà a sanzions; n crëscer de l'autarchia economica y la firma dl Pat de Acel.

La Talia fascista fova deventeda n cumëmber prinzipel de la Putënzes de l'ascil te la Segonda Viera Mundiela. Tl 1943 ova la desfata taliana-tudëscia sun plu fruntieres y la nvajion de la Sizilia da pert di Aleac purtà a la tumeda dl guviern fascist. L rë Vittorio Emmanuele III ova cumandà de śaré ite Mussolini. L nuef guviern ova firmà n armestize cui aleac de setëmber dl 1943. La forzes tudësces ova po tëut ite l nord y l zënter de la Talia, metan su la Republica Soziela Taliana, n stat mariunëta menà da Mussolini y si loialisć fascisć. Chësc ova purtà a na viera zevila te la Talia cun l muvimënt de resistënza che cumbatova contra la forzes de la republica soziela y si aleac tudësc.

Puech do la viera y la delibrazion dl stat, n melcuntënt te la populazion ova purtà a n referendum istituzionel sun sce la Talia dëssa resté na monarchia o deventé na republica. I talians ova tëut la dezijion de abanduné la monarchia y de furmé la Republica Taliana, che ie l stat talian de al didancuei.

## Geografia

RomaMilanNapoliTurinPalermoGenovaBolognaFirënzaBariCataniaUniejaVeronaMessinaPaduaTriestBresciaTarantoParmaPratoModenaclass=notpageimage| La 20 majera ziteies de la Talia

## Economia

Milan ie n zënter de la finanza de mpurtanza globala y un di majeri zëntri de la moda al mond.
## Demografia

### Rujenedes

La rujeneda ufiziela de la Talia ie l talian, sciche ie detlarà te la lege numer 482/1999 y tl statut speziel dl Trentin-Südtirol, che ie stat adotà te na lege costituzionela. L talian ie n lingaz romanz de la familia de lingac indoeuropeics che se à evolù dal latin vulgher dl Mper Roman. Adum cul lingaz sarde ie l talian la rujeneda che se à mudà l mancul dal latin. L vën rujenà da ntëur a 85 milions de persones (tl 2022) y ie na rujeneda ufiziela nce te la Svizra (tl Tessin y tl Grijon), a San Marino y te la Zità dl Vatican. Na gran pert de la jënt che rejona l talian sa da rujené doi rujenedes, l talian (standard o te na variazion raionela) y una de la rujenedes talianes dl post, suënz rujenedes a cësa ulache i ie cresciui su. Da tenì cont iel che rujenedes sciche l sarde, l napoletan o l veneto ne vën te la linguistica nia ududes coche dialec dl talian ma plutosc coche rujenedes desfrëntes.

L talian ie una de la majera rujenedes de l'Europa, la ie una de la rujenedes ufizieles de la Organisazion per Segurëza y Cooperazion te l'Europa y una de la rujenedes de lëur dl Cunsëi d'Europa. La ie la segonda majera rujeneda de l'oma te l'Union Europa cun 67 milions persones (15% de la populazion de la UE) y la ie la segonda rujeneda de 13,4 milions de zitadins de la UE (3%). L talian ie la rujeneda prinzipela de la Santa Sënta y la lingua franca te la gerarchia de la dlieja catolica. La ie nce la rujeneda ufiziela dl
Orden Sovran Militer de Malta. L talian vën adurvà scialdi te la terminologia de mujiga y opera cun n gran numer de paroles talianes che fej referimënt ala mujiga che ie deventedes paroles nternaziuneles adurvedes te autra rujenedes ntëur al mond.

L talian fova stat fat la rujeneda ufiziela dl stat do l'unificazion de la Talia, ulache dant fovela mé na rujeneda leterera baseda sui dialec toscans se basan sun coche rujenova la tlas auta de la sozietà de Firënza. Belau duta la paroles natives tl talian fina cun na vocala y l talian à n sistem de set vocales ('e' y 'o' à n tonn mez-aut y mez-bas). L talian desferenzieia danter consonantes longes y curtes y geminazion (dublië) de la consonantes.

## Pulitica

### Spartizion aministrativa

La Talia ie spartida su te 20 regions. Chëstes ie i ënc aministratifs che ie sëura la provinzies y sota l guviern.

### Lista de la regions

Chësta ie na tabela che mostra le regions te la Talia ai 1 de jené 2020.

| Region | Capitela | Populazion (ab.) | Seuraspersa (km²) | Densità (ab./km²) | provinzies y ziteies metropolitanes | Chemuns |
| --- | --- | --- | --- | --- | --- | --- |
| **Lumbardia** |  Milan | 10 027 602 | 23 863 | 420 | Bergamo, Brescia, Como, Cremona, Lecco, Lodi, Mantua, *Milan*, Monza y Brianza, Pavia, Sondrio, Varese | 1 506 |
| **Lazio** |  Roma | 5 755 700 | 17 232 | 334 | Frosinone, Latina, Rieti, *Roma*, Viterbo | 378 |
| **Campania** |  Napoli | 5 712 143 | 13 671 | 418 | Avellino, Benevento, Caserta, *Napoli*, Salerno | 550 |
| **Veneto** |  Unieja | 4 879 133 | 18 345 | 266 | Belum, Padua, Rovigo, Treviso, *Unieja*, Verona, Vicenza | 563 |
| **Sizilia** |  Palermo | 4 875 290 | 25 832 | 189 | Agrigento, Caltanissetta, *Catania*, Enna, *Messina*, *Palermo*, Ragusa, Siracusa, Trapani | 390 |
| **Emilia-Romagna** |  Bologna | 4 464 119 | 22 453 | 199 | *Bologna*, Ferrara, Forlì-Cesena, Modena, Parma, Piacenza, Ravenna, Reggio Emilia, Rimini | 328 |
| **Piemont** |  Turin | 4 311 217 | 25 387 | 170 | Alessandria, Asti, Biella, Cuneo, Novara, *Turin*, Verbano-Cusio-Ossola, Vercelli | 1 181 |
| **Puglia** |  Bari | 3 953 305 | 19 541 | 206 | *Bari*, Barletta-Andria-Trani, Brindisi, Lecce, Foggia, Taranto | 257 |
| **Toscana** |  Firënza | 3 692 555 | 22 987 | 162 | Arezzo, *Firënza*, Grosseto, Livorno, Lucca, Massa y Carrara, Pisa, Pistoia, Prato, Siena | 273 |
| **Calabria** |  Catanzaro | 1 894 110 | 15 221 | 128 | Catanzaro, Cosenza, Crotone, *Reggio Calabria*, Vibo Valentia | 404 |
| **Sardenia** |  Cagliari | 1 611 621 | 24 100 | 68 | *Cagliari*, Sud Sardenia, Nuoro, Oristano, *Sassari* | 377 |
| **Liguria** |  Genova | 1 524 826 | 5 416 | 282 | *Genova*, Imperia, La Spezia, Savona | 234 |
| **Marche** |  Ancona | 1 513 672 | 9 427 | 160 | Ancona, Ascoli Piceno, Fermo, Macerata, Pesaro y Urbino | 228 |
| **Abruzzo** |  L'Aquila | 1 293 941 | 10 831 | 119 | Chieti, L'Aquila, Pescara, Teramo | 305 |
| **Friul-Unieja-Giulia** |  Triest | 1 206 216 | 7 924 | 152 | Gorizia, Pordenone, Triest, Udin | 282 |
| **Trentin-Südtirol** |  Trënt | 1 078 069 | 13 616 | 79 | Bulsan, Trënt | 215 |
| **Umbria** |  Perugia | 870 165 | 8 464 | 103 | Perugia, Terni | 92 |
| **Basilicata** |  Potenza | 553 254 | 10 073 | 55 | Matera, Potenza | 131 |
| **Molise** |  Campobasso | 300 516 | 4 460 | 67 | Campobasso, Isernia | 136 |
| **Val d'Aosta** |  Aosta | 125 034 | 3 261 | 38 | *deguna* | 74 |
| **Talia** | Roma | **59 641 488** | **302 121** | **197** | **107** | **7903** |

### Ziteies

La majera zità de la Talia ie Roma che tl 2018 ova 2 837 332 abitanc tl chemun. La segonda majera ie Milan cun 1 396 059 abitanc tl chemun. Sce n cëla al raion metropolitan, po ie chël de Milan l majer de la Talia cun plu de 8 milions de abitanc (depënd da ulache n mët i cunfins), ntant sce l raion metropolitan de Roma à danter 4 y 5 milions de abitanc. Chësc ne ie nia da giamië cun la zità metropolitana de Milan, che ie n ënt aministratif y ie mëndra de la zità metropolitana de Roma.

La 10 majera ziteies de la Talia ie:

| Posizion | Zità | Populazion 2011 | Populazion 2019 | Mudazion | Region |
| --- | --- | --- | --- | --- | --- |
| 1 | Roma | 2 617 175 | 2 837 332 | +8,41% |  Lazio |
| 2 | Milan | 1 242 123 | 1 396 059 | +12,39% |  Lumbardia |
| 3 | Napoli | 962 003 | 962 589 | +0,06% |  Campania |
| 4 | Turin | 872 367 | 870 952 | −0,16% |  Piemont |
| 5 | Palermo | 657 651 | 657 960 | +0,05% |  Sizilia |
| 6 | Genova | 586 180 | 574 090 | −2,06% |  Liguria |
| 7 | Bologna | 371 337 | 390 625 | +5,19% |  Emilia-Romagna |
| 8 | Firënza | 358 079 | 372 038 | +3,90% |  Toscana |
| 9 | Bari | 315 933 | 322 316 | +2,02% |  Puglia |
| 10 | Catania | 293 902 | 311 402 | +5,95% |  Sizilia |

## Galaria

La 20 majera ziteies de la Talia* 1. Roma, Lazio
* 2. Milan, Lombardia
* 3. Napoli, Campania
* 4. Turin, Piemont
* 5. Palermo, Sizilia
* 6. Genova, Liguria
* 7. Bologna, Emilia-Romagna
* 8. Firënza, Toscana
* 9. Bari, Puglia
* 10. Catania, Sizilia
* 11. Verona, Veneto
* 12. Unieja, Veneto
* 13. Messina, Sizilia
* 14. Padua, Veneto
* 15. Triest, Friul-Unieja-Giulia
* 16. Brescia, Lombardia
* 17. Taranto, Puglia
* 18. Parma, Emilia-Romagna
* 19. Prato, Toscana
* 20. Modena, Emilia-Romagna

## Referënzes